Жалба, подадена на 30 май 2022 г. — Nurel/EUIPO — FKuR Property (Terylene)
(Дело T-325/22)
Език на жалбата: английски
Страни
Жалбоподател: Nurel, SA (Сарагоса, Испания) (представители: M. Anadón Giménez и J. Learte Álvarez, адвокати)
Ответник: Служба на Европейския съюз за интелектуална собственост (EUIPO)
Друга страна в производството пред апелативния състав: FKuR Property GmbH (Вилих, Германия)
Данни за производството пред EUIPO
Заявител на спорната марка: жалбоподателят пред Общия съд
Спорна марка: заявка за словна марка на Европейския съюз „Terylene“ — заявка за регистрация № 18 088 348
Производство пред EUIPO: производство по възражение
Обжалвано решение: решение на четвърти апелативен състав на EUIPO от 30 март 2022 г. по преписка R 1544/2021-4
Искания
Жалбоподателят моли Общия съд:
да отмени обжалваното решение,
да осъди EUIPO да заплати съдебните разноски, включително разноските за производството по обжалване.
Изложени основания
Нарушение на член 8, параграф 1, буква б) от Регламент (ЕС) 2017/1001 на Европейския парламент и на Съвета.
Доказателствата за използване, представени от възразяващата страна в хода на производството по обжалване, въобще не е трябвало да бъдат допуснати и следователно в обжалваното решение е трябвало да бъдат взети предвид само доказателствата за използване, представени в хода на производството по възражение.
Представените от възразяващата страна доказателства за използване не са достатъчни, за да докажат реално използване за всички по-ранни стоки („необработени пластмаси“ от клас 1), на които се основава възражението, и следователно възражението е трябвало да бъде отхвърлено.
____________